Að vera hér og nú eins og ég kalla það : O ) Oft nefnt Mindfulness eða Núvitund Mindfulness hefur fengið fleiri heiti á íslensku og hafa eins og orðin gjörhygli , árvekni , vakandi athygli og núvitund fest sig í sessi . Mindfulness , sem ég vil nefna núvitund hér , er orðið þekkt á meðal faghópa og almennings hér á landi og víðar . Núvitund á rætur sínar að rekja til Búddismans , þar sem hugleiðsla hefur verið þekkt í um 2500 ár . Búdda er þekktur fyrir að vera maðurinn í appelsínugulum lituðum klæðum , sitjandi einn á toppi fjalls og hugleiða . Það var snemma á áttunda áratugnum að tveir skólar settu af stað núvitund sem faggrein . Bandaríski læknirinn Jon Kabat-Zinn , sem starfaði við Háskólann í Massachusetts bætti sálfræði og vísundum við núvitund og kallast sú nálgun MSBR . Út frá því varð svo til MBCT ( kabal-Sinn 1994 ) ( austurlensk fræði ) Samkvæmt Kabat – Sinn snýst núvitund um að veita einhverju athygli á ákveðin hátt , meðvitað , í núlíðandi stundu og án þess að dæma . Hlutum , sem við tökum oftast ekki eftir í daglegu lífi er veitt athygli og við viljum hafa þetta augnablik af reynslu okkar , hvort sem það er slæmt , fallegt eða gott ( kabat-Zinn 1990 ; kabat - Zinn 1994 ) . Markmiðið með meðvitaðri athygli sem þessari er að tengja saman við skynjun eins og lykt , bragð , heyrn , finna , skilning , hugsanir og tilfinningar og vera vakandi fyrir því sem við tökum eftir ( Tusaie og Edds , 2009 ) . Í núvitundar þjálfun er tvinnað saman aðferðum hugrænnar atferlismeðferðar og sálfræði austrænnar visku . Niðurstöður rannsókna hafa sýnt fram á að núvitundarþjálfun hefur jákvæð áhrif á vellíðan , bætir heilsufar , dregur úr streitu , kvíða og depurð . Hún felur í sér að læra að nema staðar “ hér og nú “ láta af sjálfstýringu hugans og sættast betur við það sem er ( í bókinni Finding peace in a frantic world Mark Williams , Danny penman ) . Núvitundin byggist á innri hæfni einstaklingsins til að slaka á og veita athygli en einnig á vitund hans og innsæi . Núvitund er leið til að kafa djúpt inn í eigið sjálf og er í raun eitt og sér öflugt tæki ( e. vehicle ) til þess að öðlast sjálfskilning og heilun ( e. healing ) ( Kabat-Zinn , 1990 ) . Schmidt ( 2004 ) telur núvitund vera eina mikilvægustu leiðina til að öðlast færni til að tengjast við innra sjálf og þróa samúð með tilfinningum annarra . „ Know thyself “ sagði Sókrates á sínum tíma og nú hafa vestræn vísindi komist að sömu niðurstöðu , um mikilvægi þess að þekkja sjálfan sig . Með Mindfulness aukum við meðvitund okkar og gerum merkilegar uppgötvanir um okkur sjálf – hugarfar okkar , upplifanir , líðan og hegðun . Við munum skilja eðli og hegðun hugsana okkar og þar með ná betri einbeitingu og athygli . ( Zin-Kabat , Jon . 2013 ) Það að leggja dóm á og flokka upplifanir á það til að vera ráðandi í huga mannsins og veldur því að erfiðara reynist að finna frið hið innra . Mikilvægt er að koma auga á þennan ósjálfráða dóm til að greina sína eigin fordóma og ótta og frelsast frá stjórn þeirra ( Kabat-Zinn , 1990 ) . Með því að leggja ekki dóm á augnablikið er átt við að gefa frá sér væntingar og láta það sem er að gerast , eiga sér stað . Í þessum eiginleika felst að það á ekki að draga ályktun af því sem er að gerast heldur fylgjast með af jafnaðargeði ( e. equanimity ) með því augnabliki sem er að líða ( Tusaie og Edds , 2009 ; Schmidt , 2004 ) . Núvitund getur bæði verið einföld og erfið í framkvæmd . Einfaldi hlutinn getur verið að beina athyglinni okkar að líðandi stundu og gefa því gaum hér og nú og erfiðari hlutinn getur verið fyrir flesta að hald athyglinni á einum stað án þess að reika með hugann . Að fylgjast með hvernig hugurinn reikar er að iðka núvitund . ( Ian Morris 2012 ) s 199 Dæmi um fyrirtæki sem hafa innleitt núvitund á vinnustaði eru Google Appel IMP Deutsche Bank Toyota Nike og KPMG „ Þú getur ekki stöðvað öldurnar en þú getur lært að sigla með þeim “ Rannsóknir … . . Rannsóknir hafa sýnt að reglulegar núvitundar æfingar hafa jákvæð áhrif á hugsanamynstur , sem valda daglegri streitu , kvíða , þunglyndi og draga úr neikvæðum áhrifum þessarra hugsanamynstra . Minni eflist , andlegt og líkamlegt þol eykst og viðbragðstími verður hraðari . „ Núvitund snýst um að skapa okkur svigrúm til að stíga til baka og kanna hver við erum utan við hraða og umstang daglegs lífs “ ( Ian , Morris , 2012 ) Gott dæmi um núvitund er eftirfarandi : „ Ef þú þarft að bregðast við , þarft til dæmis að klóra þér eða standa upp , haltu þá núvitund á þrennu : ætlun , hreyfingu og tilfinningu . Mundu að markmiðið með þessari æfingu er ekki að sitja kyrr ; markmiðið er núvitund . “ Chade – Menga Tan ( 2014 ) Fjölmargar æfingar eru notaðar til að þjálfa núvitund . Hér eru dæmi um þrjár slíkar æfingar : Líkams - og öndunarhugleiðslan : Viðkomandi beinir athyglinni að líkama og öndun við hverja innöndun og hverri útöndun á meðan hún varir . Hreyfihugleiðsla : Viðkomandi beinir athyglinni að önduninni og teygjuæfingum um leið . Hann tekur eftir því hvað gerist í líkamanum þegar hann bæði andar að og frá , um leið og hann teygir líkamann á ákveðinn hátt . Þriggja þrepa andrými : Viðkomandi byrjar fyrst á því að skoða hvaða hugsanir fara í gegnum hugann og hvaða tilfinningum hann finnur fyrir . Síðan beinir hann athyglinni að önduninni og hvernig líkaminn hreyfist í takt við hana . Í þriðja lagi beinir viðkomandi athyglinni út á við og færir hana yfir allan líkamann , líkamsstöðuna , andlitssvipinn og fylgist vel með önduninni færast inn og út um allan líkamann . Þannig hjálpar hann sér „ að kanna þessa tilfinningu með vinsemd frekar en að reyna að breyta henni á nokkurn hátt “ ( Anna dóra frostad . . velkomin í núið Fjölmargar rannsóknir hafa verið gerðar á áhrifum núvitundarþjálfunar sem sýna árangur hennar . Samkvæmt leiðbeiningum bresku heilbrigðisstofnunarinnar er núvitundarþjálfun jafn árangursrík og lyfjameðferð við klínísku þunglyndi ( Nice Guidelines for Management of Depression , 2004,2009 ) . Tilfinningagreind eykst við núvitundarþjálfun ( Brown , Kirk Warren & Ryan , Richard , M. 2003 ) . Núvitund getur líka haft mikil áhrif á líkamlega vellíðan s.s. með því að styrkja ónæmiskerfið ( Davidson , R.J. , Kaabat-Zinn , J. Schumacher , J. , Rosenkranz , M. , Muller , D. , Santorelli , S.F. , Urbanowski , F. , Harrington , A. , Bonus , K. & Sheridan , J.F. 2003 ) , hjarta - og æðakerfið ( Kaba-Zinn , J. , Lipworth , L. , Burncy , R. & Sellers , W. 1986 ) og draga úr verkjum ( Seidan , F. , Martucci , K.T. , Kraft , R.A. , Gordon , N.S. , McHaffie , J.G. & Coghill , R.C. 2011 ) og auka lífsgæði fólks með langvinna sjúkdóma ( Grossman , P. , Tiefenthaler-Gilmer , U. , Rysz , A. & Kesper , U. 2007 ) . Rannsóknir sýna einnig að fólk með kvíða , streitu , ofþreytu og pirring hefur gott af núvitundarþjálfun , sem líklega má rekja til þess að slík þjálfun hefur jákvæð áhrif á heilstarfsemi okkar og dregur m.a. úr virkni á heilasvæðum sem framleiða streituhormón ( Tang , Y. , Ma , Y. , Wang , J. , Fan Y. , Feg , S. , Lu , Q. , Q. , Sui , D. , Rothbart , M. & Posner , M. 2007 ) . Einnig er athyglisvert að skoða niðurstöður rannsókna á ákveðna hópa eins og t.d. afreksíþróttafólk . Þar sýna rannsóknir m.a. að svokallað flæði íþróttamanna eykst / batnar við núvitundarþjálfun samanborið við þá sem ekki fengu slíka þjálfun . Þetta aukna flæði getur bætt getu íþróttamannsins í keppni ( The effect of mindfulness trainng on athletes “ flow : An initial investigation ljósritið ) . Svona mætti lengi halda áfram en það er greinilegt af rannsóknum að margar þeirra sýna ótvíræða kosti núvitundar í því að ná fólki út úr stressi daglegs amsturs og njóta stundarinnar með öllum þeim jákvæðu áhrifum sem því fylgja .